HELD OG LYKKE, CHIHIRO
Chihiro.
Vi er næsten fremme.
Vi er virkelig uden for lands lov og ret.
Det bliver skønt, når vi vænner os til det.
Se, der er din nye skole, Chihiro.
Den ser da ikke så slem ud.
Jeg kunne godt lide min gamle skole.
Mor, blomsterne er knækket.
Det er klart, når du maser dem sådan. De skal bare have noget vand.
Min første buket er en afskedsbuket. Hvor sørgeligt.
Hvad med den rose du fik til din fødselsdag?
En enkelt rose er ikke en buket.
Du tabte dit kort. Jeg ruller vinduet ned.
Vær nu sød. Det her er en travl dag for os.
CHIHIRO OG HEKSENE
Hør, mon jeg er drejet forkert?
- Det forstår jeg ikke. - Det må være det der.
- Det må være det blå deroppe. - Nå ja.
Jeg må have overset frakørslen. Vi kan garanteret bare følge vejen.
- Vi farer altid vild sådan her. - Vi er der næsten.
- Hvad er det for nogle små huse? - Helligdomme, som folk beder til.
Far, er vi faret vild?
- Nej da, vi har firehjulstræk. - Sæt dig ned, Chihiro.
Du slår os jo ihjel!
En tunnel!
- Hvad er det for en underlig bygning? - Det må være indgangen.
Skat, lad os nu bare køre tilbage.
Chihiro.
Det er puds. Bygningen må være ganske ny.
- Vinden blæser ind i tunnelen. - Hvad er det?
Lad os gå ind og se.
Det er uhyggeligt. Lad os gå tilbage.
Der er ikke noget at være bange for. Bare et lille stykke.
- Så kommer flyttebilen jo før os. - De har da en nøgle.
- Lad bare dem om at flytte. - Ja, men ...
Nej, jeg vil ikke.
- Far, lad os køre tilbage. - Der er ikke noget at være bange for.
Jeg vil ikke derind.
Chihiro, vent i bilen.
Mor!
Vent på mig.
- Pas på, hvor I træder. - Jeg falder, når du går så tæt på.
- Hvor er vi? - Jeg kan høre noget.
- Det er et tog. - Måske er vi tæt på en station.
Lad os se efter.
- Tænk, at der ligger en by her. - Jeg tænkte det nok.
Det må være en forladt forlystelsespark.
De byggede massevis af dem først i 90'erne, -
- men de gik nedenom og hjem sammen med økonomien.
Stop! Lad os nu gå tilbage, far!
Kom nu!
- Mor, bygningen græder. - Det er bare vinden.
Sikke et skønt sted. Vi skulle have taget vores mad med.
De var ved at anlægge en flod.
Kan du lugte det?
- Sikke en liflig duft. - Du har ret.
- Måske har de stadig åbent. - Kom nu, Chihiro.
Vent på mig!
Denne vej.
Tænk, det er alle sammen restauranter.
Her er jo ikke nogen.
Der er det!
Kom herind.
- Det er jo utroligt. - Undskyld, er her nogen?
- Kom, Chihiro. Det ser lækkert ud. - Er der nogen?
Vi kan bare betale, når de kommer.
- Nå ja. Den her ser lækker ud. - Gad vide, hvad det er?
Vidunderligt. Prøv at smage.
Nej, jeg vil ej. Kom nu, de bliver sure på os.
Bare rolig. Far er her jo. Jeg har både kontanter og kreditkort.
Smag nu, Chihiro. Det er helt mørt.
- Sennep. - Tak.
Mor! Far!
Hvor underligt.
Et tog!
Du må ikke være her! Gå med dig!
Det er næsten aften. Tag af sted, inden det bliver mørkt.
Nu tænder de lamperne. Løb!
Jeg distraherer dem. Skynd dig tilbage over floden.
Hvorfor var han så sur?
Far!
Lad os nu gå. Kom nu, far!
Far! Mor!
Mor!
Det er jo vand!
Det kan ikke passe. Jeg drømmer!
Vågn op!
Vågn nu op.
Det er bare en drøm.
Gå nu væk med dig. Forsvind.
Jeg er gennemsigtig!
Det må da være en drøm!
Tag det roligt. Jeg er din ven.
Nej!
Spis den. Hvis du ikke spiser noget fra denne verden, vil du forsvinde.
Nej!
Bare rolig. Du bliver ikke forvandlet til en gris.
Tyg den og slug så.
Dygtig pige. Nu sker der ikke noget. Prøv selv engang.
- Jeg kan røre ved dig. - Nemlig. Kom så.
Hvad med min mor og far? De blev da ikke til grise, vel?
Du kan møde dem senere.
Vær stille.
Den leder efter dig. Vi må skynde os væk.
Jeg kan ikke rejse mig. Mine ben virker ikke.
Tag en dyb indånding.
I vindens og vandets navn. Løs hende.
Rejs dig.
Hold vejret, mens du er på broen.
Det mindste pust hæver fortryllelsen, og så kan tjenerne se dig.
- Jeg er bange. - Bare rolig.
Velkommen. Godt at se jer.
- Jeg er tilbage fra min opgave. - Velkommen.
Tag en dyb indånding.
Hold vejret.
Velkommen tilbage! Vi har savnet jer.
Vi er der næsten.
Mester Haku!
Hvor har du ...
Hvad? Et menneske?
Løb!
Mester Haku!
Skynd jer at fange mennesket.
- De har opdaget dig. - Undskyld, jeg trak vejret.
Nej, du klarede det fint.
Nu skal jeg fortælle dig, hvad du skal gøre.
Bliver du her, så finder de dig. Jeg sørger for, at du kan flygte.
Nej, du må ikke gå!
Der er ingen anden udvej, hvis du vil overleve og redde dine forældre.
- Så blev de altså til grise. - Sid stille.
Når tingene falder til ro, går du ud ad porten og ned ad trappen.
Så kommer du til kedelrummet, hvor de holder ilden i gang.
Der kan du finde Kamaji. Led efter ham.
Kamaji?
Bed ham om arbejde. Hvis han siger nej, så plag ham.
Hvis du ikke arbejder, forvandler Yubaba dig til et dyr.
Yubaba?
Den troldkvinde, der hersker i vores verden.
Kamaji vil forsøge at få dig til at gå, -
- men du må blive ved med at plage. Så har du en chance.
Så kan end ikke Yubaba gøre dig fortræd.
Mester Haku!
Jeg er nødt til at gå. Husk nu, at jeg er din ven, Chihiro.
- Hvordan ved du, hvad jeg hedder? - Jeg har altid kendt dig.
Jeg hedder Haku.
Jeg er her.
Hun vil vel tale med mig om min opgave.
Undskyld mig ...
Er det Dem, der er Kamaji?
Haku sendte mig herned. Lad mig arbejde for Dem.
Pokkers, alle sammen på en gang.
Kom i sving, I små møgdyr.
Jeg er Kamaji.
Jeg er slavebundet til de kedler, der opvarmer badene. Kom så i gang!
- Vær sød at lade mig arbejde her. - Jeg har rigelig arbejdskraft.
Her er fyldt med sod. Jeg kan nemt finde afløsere.
Undskyld.
Vent lidt.
Du står i vejen.
Hvor skal jeg gøre af den?
- Skal jeg lade den ligge? - Gør arbejdet færdigt.
Det er varmt.
Hør, vil I forvandles til sod igen?
Pas hellere på, du. Du kan ikke bare overtage andres arbejde.
Hvis de ikke arbejder, ophører fortryllelsen.
Her er ikke noget arbejde til dig. Spørg et andet sted.
Har I sodgnomer et problem? Se så at komme i gang!
Så er der mad. Skændes I nu igen?
Hold dog op. Hvor er din skål?
- Du skal jo bare lade den stå fremme. - Så er der frokostpause!
Et menneske! Nu er du på den. De er gået helt agurk ovenpå.
- Hun er mit barnebarn. - Dit barnebarn?
Hun siger, hun vil arbejde, men jeg har ikke brug for hjælp.
Kan du tage hende med op til Yubaba? Pigen kan sagtens klare hende.
Skulle jeg sætte mit liv på spil?
Så smag en ristet salamander. Den er lækker.
Hvis du vil arbejde, må du lave en kontraktaftale med Yubaba.
Se, om du har heldet med dig.
Udmærket. Så følg med mig.
Kan du ikke engang sige ''javel'' eller ''tak''?
- Javel. - Du er godt nok langsom. Kom så.
Hvad skal du bruge sko og sokker til?
Har du husket at takke Kamaji? Han holder hånden over dig.
Mange tak, hr.
Held og lykke.
Yubaba bor inderst inde oppe på toppen.
Få nu lidt fart på.
Du får næsen revet af.
Nu er vi der næsten.
Så er vi her.
Velkommen.
Elevatoren kører ikke længere op. Vær venlig at tage en anden.
- Han følger efter os. - Hold op med at glo.
Så er vi fremme.
Deres værelser ligger på højre side.
- Lin? - Ja.
Hvad er det for en lugt? Du stinker langt væk af menneske.
- Jaså? - Jeg kan lugte det. Det er lækkert.
Du skjuler noget.
Ud med sproget.
- Er det den her? - Den er ristet. Hit med den!
Nul. Den er til de andre piger.
Jeg beder dig. Bare et enkelt ben.
Hvis man vil op, skal man trække håndtaget ned.
Skal du ikke banke på?
Sikke en sølle lille tøs.
Kom.
Kom her.
I larmer. Vær lidt stille.
Vær venlig at lade mig arbejde hos Dem.
Hold så mund. Du er jo bare en uduelig svækling.
Desuden er det her ikke et sted for mennesker.
Det er en badeanstalt, hvor otte millioner guder hviler sig.
Dine forældre var ikke så lidt frække.
De proppede sig med vores gæsters mad som svin!
De ligger, som de har redt.
Du kommer aldrig til at vende tilbage til din egen verden igen.
Jeg laver dig om til en lille pattegris.
Eller måske et stykke kul.
Jeg kan se, at du ryster. Det er flot, at du er nået så langt.
Nogen må have hjulpet dig. Din ven fortjener stor ros.
Hvem var det, min kære? Fortæl mig det bare.
- Vær sød at lade mig arbejde her. - Bliver du ved?
- Giv mig arbejde! - Hold mund!
Hvorfor skulle jeg dog ansætte dig?
Enhver kan jo se, du er et dovent, forkælet flæbehoved.
Dum som en dør.
Jeg har ikke noget arbejde til dig. Det kan du godt glemme.
Jeg har alle de dagdrivere, jeg har brug for.
Eller du vil måske udføre det værste, ækleste arbejde, jeg har, -
- lige indtil du falder død om?
Hold så op.
Jeg kommer nu. Vær nu en sød baby. Er du her endnu? Forsvind med dig.
- Jeg vil have arbejde! - Hold op med at råbe.
Nu skal jeg være der.
Sød lille baby.
- Lad mig dog arbejde her! - Du bliver ved. Ti nu stille.
Så så ...
Det er din kontrakt.
Bare skriv under.
Så sætter jeg dig i arbejde.
Men hvis du klager eller får hjemve, forvandler jeg dig til en pattegris.
- Skal jeg skrive under her? - Ja, hold nu op med det smøleri.
Det er for meget.
Tænk, at jeg har været så dum at sværge på, -
- at jeg ville give arbejde til alle, der bad om det.
- Har du skrevet under? - Ja.
- Så du hedder altså Chihiro? - Ja.
Sikke et overdådigt navn.
Fra nu af hedder du Sen.
Er det forstået?
- Svar mig, Sen! - Javel.
Kaldte De?
Dette barn skal arbejde for os. Hold øje med hende.
Javel.
Hvad hedder du?
Chi... Jeg hedder Sen.
Følg efter mig, Sen.
- Haku ... - Ikke noget småsnak.
Kald mig mester Haku.
- Selv hvis Yubaba beordrer det ... - Mennesker er bare til besvær.
- Hun har underskrevet kontrakten. - Vær søde at tage godt imod mig.
- Vi vil ikke have hende her. - Vi kan ikke holde stanken ud.
Efter tre dage med vores mad vil stanken være væk.
Hvis hun stadig er uduelig, kan I stege hende eller koge hende.
- Tilbage til arbejdet. Hvor er Lin? - Jeg vil ikke have hende hængende.
- Du har bedt om hjælp. - Ja, Lin er den helt rigtige.
- Af sted, Sen. - Javel.
Hvor irriterende. Det skal du få betalt.
Af sted med dig.
Kom så.
Så klarede du det altså. Jeg var så bekymret for dig.
Hold øjne og ører åbne. Du skal bare spørge mig om hjælp.
- Hvad er der galt? - Jeg er svimmel.
Her er vores værelse.
Æd og sov, så bliver du frisk.
Du vasker selv dit forklæde. Her er bukser.
Du er så klejn.
Den er for stor.
- Lin ... - Hvad er der?
- Er der to Hakuer? - To af ham? Det håber jeg da ikke.
For stor. Han er Yubabas håndlanger. Ham skal du passe på.
Hvor pokker ...
Hvad er der galt? Er du okay?
- Hvad er det for et postyr, Lin? - Den nye pige er skidtmas.
Mød mig ved broen, så skal jeg vise dig dine forældre.
Mine sko?
Tak.
Følg efter mig.
Far! Mor! Det er mig. Det er Sen.
Mor! Far!
Er de syge eller sårede?
Nej, de har bare ædt for meget. Nu sover de.
De kan slet ikke huske, at de har været mennesker.
Mor og far, jeg skal nok redde jer.
I må ikke blive for fede, for så spiser de jer.
Gem dit tøj.
- Jeg troede, det var blevet smidt ud. - Du skal bruge det, når du skal hjem.
Det er et afskedskort.
Chihiro?
Det er jo mit navn.
Yubaba hersker ved at stjæle andres navne.
Du må holde dit sande navn hemmeligt.
Hun fik mig næsten forvandlet til Sen.
Hvis hun stjæler dit navn, finder du aldrig hjem igen.
- Jeg kan ikke længere huske mit. - Dit rigtige navn?
Men jeg kunne mærkeligt nok huske dit.
- Spis lidt. Du må være sulten. - Jeg har ikke lyst.
Jeg har fortryllet risene, så du får dine kræfter tilbage. Spis.
Du har haft det svært. Spis noget mere.
- Du finder selv tilbage, ikke? - Ja. Tak. Jeg skal nok arbejde hårdt.
- Hvor har du været? Jeg blev urolig. - Undskyld.
Af banen.
- Kan du ikke gøre det bedre? - Du og Sen får det store bassin.
- Men det er jo frøernes arbejde. - Ordren kommer højt oppefra.
Bliver De ikke våd derude?
- Skynd dig, Sen! - Jeg kommer nu.
Jeg lader den stå åben.
- Har du styr på det? - Klap i.
De fjolser har ikke skrubbet det i årevis.
Det er til vores mest beskidte gæster. Der sidder skorper af skidt i det.
Nu kommer de første kunder.
Vi er næsten færdige. De er på nakken af os.
Bassinet trænger til et urtebad. Bed sjakbajsen om en polet.
- En urtebadspolet. - Javel.
Hvad er en sjakbajs?
Gad vide, hvad det er, der er på vej?
Noget elendigt pak sniger sig frem i ly af regnen.
Sådan en kan jeg ikke spilde på dig.
Godmorgen.
Blev du forfrisket?
- En til hr. Kasuga. - Et styk luksus-svovlbad.
Det nytter ikke at hænge her. Tilbage til arbejdet. Brug knofedt.
Godmorgen. Knofedt.
Men vi skal altså bruge et urtebad.
Du er godt nok ikke for kvik. Et styk velduftende bad. Nyd det.
Det er sjakbajsen. Goddag, frue.
- Tusind tak. - Stop!
- Hvad er problemet? - Ingenting.
- Vi har en ubuden gæst. - Et menneske?
Undersøg det. Haku er her ikke i dag.
Orv, du fik en af de rigtig gode. Den ryger ned til Kamaji.
Der er ikke så travlt, så vandet kommer snart.
Træk her for at få varmt vand. Prøv engang.
Din klodsmajor.
- Sikke en farve. - Det er salte fra tørrede orme.
Når vandet er så mørkt, kan ingen se alt skidtet.
Træk igen, når det er fyldt, så stopper det.
- Giv bare slip. Jeg henter morgenmad. - Javel.
Av ...
Badet er ikke klar endnu.
Hvor er der mange.
Er de til mig?
Jeg skal ikke bruge så mange.
Nej, kun en enkelt.
- Frue? - Det er en stinkgud!
- En af de helt store. - Den er på vej mod broen.
Vær venlig at vende om.
Vend om.
Besynderligt. Den lignede nu ikke en stinkgud.
Vi må hellere byde den velkommen.
Forsøg at få den ud hurtigst muligt.
Gå venligst ind på jeres værelser. Vi beklager ulejligheden.
- Lin og Sen. Yubaba vil tale med jer. - Javel.
Det her bliver din første opgave. Før kunden ind til det store bassin.
Hvis du brokker dig, bliver du til kul. Er du med?
Nu er den her.
Du må ikke fornærme kunden.
Velkommen til vores badeanstalt.
Nå, penge. Sen, skynd dig at tage dem.
Hvad laver du? Vis ham ind til badet.
Denne vej.
Sen!
Hvor ækelt. Vores mad?
Luk alle vinduer op!
Lige et øjeblik.
Sikke noget griseri. Lad os se, hvad hun finder på.
- Hun vil fylde bassinet op igen. - Hun søler væggen til med de fingre.
- Har du givet hende nye poletter? - Aldrig i livet.
Åh nej, al den kostbare urtebryg.
- Sen! Hvor er du? - Lin?
Er du okay? Jeg bad Kamaji om at give os alt det vand, han har.
Det er den ypperste urtebryg.
Tak. Der sidder en torn fast i ham.
- En torn? - Jeg kan ikke få den ud selv.
Sagde hun ''en torn''?
Hent hjælp nedefra. Fart på!
Sen! Lin! Det er ikke nogen stinkgud.
Bind rebet fast.
Hold godt fast.
Få alle kvinderne til at hjælpe.
- Den er bundet fast. - Kom så, alle sammen. Træk samtidig.
Og hiv!
- En cykel? - Jeg tænkte det nok. Træk til!
Sen, er du okay?
Flot klaret.
- Det er guld! - Niks pille! Det er firmaets ejendom!
Vær stille! Kunden er her endnu.
Sen, du står i vejen for kunden. Kom ned med dig.
Åben hovedporten! Vores gæst går nu!
Fremragende, Sen! Vi tjente en formue.
Flodguden er berømt. I kan alle tage ved lære af Sen.
I får sake på husets regning i aften. Og så kan I godt aflevere guldet.
- Vil du have noget? - Tak.
Hold da op.
- Jeg så ikke Haku. - Hold nu op med ham Haku.
Han forsvinder af og til.
Rygtet siger, Yubaba får ham til at gøre onde ting.
Så slukker vi, Lin.
- Der ligger en by. Det ligner et hav. - Det har jo også styrtet ned.
En dag skal jeg nok komme væk herfra og over til den by.
Hvad er der galt?
Guld!
Du er da ikke nogen kunde. Du må ikke være herinde.
Det er guld. Er det til mig?
Kan du lave guld?
Giv mig det!
Hvem der?
Det er langt over sengetid.
Chef, jeg er sulten.
- Udhungret. - Den stemme ...
Her er forudbetaling.
Nu er jeg kunde. Giv mig et bad. Væk alle de andre.
Far! Mor! Flodguden gav mig den her kage.
Hvis I spiser den, bliver I garanteret til mennesker igen.
Far? Mor? Hvor er I?
Et mareridt.
Lin?
Her er jo ikke nogen.
Det er virkelig blevet til et hav.
Jeg kan se, hvor mor og far er herfra.
Har Kamaji allerede fyret op? Har jeg virkelig sovet så længe?
Kunden venter. Skynd jer.
Servér alt, hvad I har, selv rester.
Sen!
Jeg skulle lige til at vække dig. Se.
Han gav mig ægte guld. Vores gæst er en rigtigt stor kanon.
Jeg sulter! Kom med det hele!
- Den gæst ... - Yubaba sover. Nu har du chancen.
Jeg skal ned til Kamaji.
Vent hellere. Han er vrissen, fordi de har vækket ham.
Lin, lad os hente mere.
Hvad nu, hvis jeg ikke kan genkende mine forældre?
Bare far nu ikke er blevet for tyk.
Den drage, jeg så tidligere, er på vej herhen!
Det er da ikke fugle.
Haku, kæmp imod! Herover!
Haku?
Det er bare papir.
Haku, det er da dig, ikke?
Er du såret? Papirfuglene er væk nu. Der sker dig ikke noget.
Han er på vej op til Yubaba. Det overlever han ikke.
Den rigeste mand i hele den vide verden.
Selveste den mand er nu på vej til vores bord.
Velkommen.
Begynd at bede om drikkepenge.
Jeg er på vej.
- Hvor skal du hen? - Ovenpå.
Det kan der ikke være tale om.
Hvad? Blod!
Flyt dig. Lad vores gæst komme forbi.
- Tak for hjælpen forleden. - Lad være med at stå og glane!
Jeg vil ikke have det.
Jeg har travlt. Undskyld mig.
Så slap dog af!
Træk jer tilbage!
Tilgiv hendes opførsel.
Hun er helt ny, og hun er jo blot et menneske.
Hvad griner du af?
Jeg ville aldrig ...
Yubaba.
Nu sidder vi i suppedasen!
Han er faktisk en af de Ansigtsløse.
Din grådighed har tiltrukket lidt af en gæst, hva'?
Gør nu ikke noget dumt, før jeg kommer ned.
Nu er tæppet helt sølet til. Se at få ham fejet af vejen.
Nu kan jeg ikke bruge ham til noget.
Sover du nu uden for din vugge igen?
Undskyld, du lå og sov som en sød lille baby.
Baba har stadig meget at se til.
Læg dig nu til at puttesove igen.
Av, slip mig.
Tak for hjælpen, men jeg har travlt. Slip mig nu.
Du er kommet for at gøre mig syg. Der er farlige bakterier udenfor.
Jeg er et menneske. Det er måske et sjældent syn her.
Du er jo syg, ikke? Bliv her og leg med mig.
- Er du syg? - Jeg bliver syg, hvis jeg går ud.
Du bliver da syg af at være herinde.
En af mine gode venner er såret.
Jeg er nødt til at gå. Vær nu sød at give slip.
Hvis du går, begynder jeg at græde, og så kommer Baba og dræber dig.
- Jeg brækker din lille arm. - Det gør ondt. Vi kan lege senere.
Nej, jeg vil lege nu.
Det er blod! Pas på!
Haku! Gå væk med jer!
Det er da dig, ikke? Hold ud.
Vær nu stille. Haku?
Væk med dig!
Lad være!
Jeg er ikke bange for blod. Jeg græder, hvis du ikke vil lege.
Vær nu sød at vente.
Hvis du ikke vil lege, begynder jeg at græde.
- Jeg beder dig. Vent nu lidt. - Sikke en larm. Fald dog lidt til ro.
Du er da lidt for fed, hva'?
- Jeg er stadig lidt gennemsigtig. - Baba?
Kan du ikke se forskel på mig og din egen mor?
Nu kan du bevæge dig lidt lettere.
Lad mig se ... Hvad skal jeg forvandle jer til?
Det her er vores lille hemmelighed. Hvis du sladrer, mister du tungen.
- Hvem er du? - Yubabas tvillingesøster.
Takket være dig, har jeg fået set mig lidt omkring.
Overlad dragen til mig.
Hvad vil du med Haku? Han er hårdt såret.
Dragen er en tyv. Den har stjålet et dyrebart segl fra mig.
Nej, det kan ikke passe. Haku er så flink.
Alle drager er flinke og dumme.
Han er så ivrig efter at lære min søsters magi, -
- at han vil gøre alt for det grådige kvindemenneske.
Flyt dig så. Han kan alligevel ikke reddes.
Seglet var beskyttet af magi. Enhver, der stjæler det, må dø.
Nej, lad ham være!
Hør, hvad går der af dem? Hold så op. Gå ind på dit værelse.
Jeg var vist lidt for letsindig.
Haku!
Hvad pokker foregår der? Stop en halv!
Har du ondt?
Det er alvorligt.
Du må ikke give op. Åh nej, han er ved at dø.
Der er noget inde i ham, der tager livet af ham.
- Inde i ham? - Det er magi. Jeg kan intet gøre.
Haku, flodguden gav mig den her. Spis den. Måske hjælper den.
Haku, luk munden op.
Vær nu sød at spise den.
- Den er ikke farlig. - Er det en urtekage?
Luk nu op. Sådan ja.
Sådan.
Slug den.
Han spyttede den ud!
- Seglet. - Den stikker af!
Bryd cirklen, bryd forbandelsen, Sen.
Haku har stjålet det fra Yubabas søster.
Fra Zeniba? Et heksesegl?
Det er vist kostbare sager.
Jeg vidste, det var Haku. Se selv.
Haku?
Han trækker ikke vejret.
Jo, men han er stadig alvorligt syg på grund af magien.
Det burde få ham til at falde til ro.
Haku dukkede bare op en dag, ligesom du gjorde.
Han sagde, han ville lære magi.
Jeg sagde, jeg var imod, at han ville være troldmandslærling.
Men han ville ikke høre på mig. Han sagde, han ikke havde noget hjem.
Det lykkedes ham at komme i lære hos Yubaba.
Han blev bleg, og til sidst var det kun hans øjne, man ænsede.
Kamaji, jeg må aflevere seglet til Yubabas søster.
Aflevere det, undskylde og bede hende hjælpe Haku.
Sig mig, hvor hun bor.
Vil du tage over til Zeniba? Hun er en uhyggelig troldkvinde.
Vil du ikke nok? Haku hjalp mig. Nu vil jeg hjælpe ham.
Du kan godt komme derhen, men at komme tilbage ...
Vent her.
Lad mig se. Den må være her et sted.
Jeg skal bruge mine sko og mit tøj.
Sen, jeg har ledt efter dig overalt.
- Lin? - Det er jo Haku. Hvad er der sket?
- Hvem er de? - De er mine nye venner. Ikke også?
Yubaba endevender alt for at finde dig.
Den rige kunde viste sig at være et forfærdeligt uhyre.
Yubaba siger, du førte ham hertil.
- Det gjorde jeg måske også. - Mener du det?
- Jeg troede, han var en kunde. - Han har spist to frøer og en snegl.
Nu har jeg fundet dem! Her er de, Sen.
- Vi har travlt, bessefar. - Brug de her.
- Hvor har du fået togbilletter fra? - Jeg har haft dem i 40 år.
- Det er sjette stop. Mosebunden. - Mosebunden?
- Nemlig. Det sjette stop. - Sjette stop.
Før i tiden kunne man køre tilbage, men nu kører toget kun den ene vej.
- Er du stadig interesseret? - Ja, jeg går bare hjem langs sporet.
- Hvad med Yubaba? - Jeg går op til hende nu.
Jeg lover at komme tilbage. Du må ikke dø.
Hvad foregår der her?
Kan du ikke se det? Det er kærlighed.
Den bliver bare større og større.
- I må ikke lade den sluge mig. - Der er hun.
Guderne være lovet, Sen. Yubaba kan ikke styre ham.
Bliv nu ikke vred. Sen skal nok komme.
Jeg vil tale med Sen!
Skynd dig.
- Yubaba, Sen er her. - Hvor har du været?
Nu er Sen her, kære gæst. Lige et øjeblik.
Hvor blev du af? Det her er en katastrofe!
Sørg for at lokke alt guldet ud af ham.
Hvad er det for en beskidt rotte?
- Kan De ikke genkende ham? - Nej da.
Hvor ækelt. Ind med dig.
God fornøjelse.
- Mon hun klarer sig derinde alene? - Vil du bytte plads med hende?
Vil du ikke æde det her? Det er lækkert.
Vil du have noget guld? Jeg giver det ikke til nogen andre.
Kom herover, Sen. Fortæl mig bare, hvad du vil have.
Hvor kommer du fra? Jeg er nødt til at gå igen.
Tag hellere tilbage, hvor du kom fra. Du får ikke det, jeg ønsker mig.
Hvor bor du? Har du ingen mor og far?
Jeg vil ikke ...
Jeg er så ensom. Så ensom ...
- Kan du ikke tage hjem igen? - Jeg vil have Sen.
- Tag guldet. - Vil du æde mig?
Hvis du vil æde mig, så tag den her først.
Jeg ville gemme den til mine forældre, men du må godt få den.
Sen ...
Hvad er det, du har givet mig?
Flyt jer!
Ikke i min ejendom.
Jeg er herovre.
Det skal du få betalt.
Sen, herover!
- Der er han. - Du skal ikke kalde på ham.
Han er kun ond inde på badeanstalten. Vi må få ham væk.
- Hvor skal vi tage ham med hen? - Det ved jeg ikke.
Ved du det ikke? Han følger efter os.
Du må gå herfra.
- Du skal nok finde stationen. - Tak.
- Sørg for at komme tilbage. - Okay.
Jeg ved godt, jeg kaldte dig for en klodsmajor. Jeg tager det i mig.
Du, Ansigtsløse, hvis du rører hende, så vanker der!
Der er det.
Nu kommer toget.
Jeg vil gerne ud til Mosebunden.
Vil du også med?
Han skal også med.
Kom herover. Opfør dig pænt.
Mester ...
- Du er vågen. - Hvor er Sen?
Fortæl mig, hvad der er sket.
- Kan du ikke huske noget? - Kun brudstykker.
Chihiro råbte mit navn i mørket.
Jeg fulgte hendes stemme og vågnede her.
Chihiro, siger du? Er hendes sande navn Chihiro?
Kærligheden overvinder alt.
Det guld dækker knap omkostningerne.
Sen har kostet mig en formue.
Det var trods alt Sen, der reddede os.
Stille! Hun startede det hele, og nu er hun stukket af.
Hun har tilmed forladt sine forældre!
De må være fine og fede nu. Lav dem til bacon eller skinker.
Vent lidt.
- Mester Haku! - Er du stadig i live?
Forstår du da ikke, at du har mistet noget dyrebart?
Du er kommet dig hurtigt. Hvornår er du blevet så stor i kæften?
Mit barn ...
- Mit barn! - Det er sand.
Mit barn!
Hvor er du, mit barn!
Kom nu frem.
Dig!
Hvor har du gemt mit barn?
- Han er hos Zeniba. - Zeniba?
Nu er jeg med. Den lede heks.
Så hun tror, hun har besejret mig.
Hvad er din plan?
Jeg henter ham, hvis du til gengæld sender Sen og hendes forældre hjem.
Hvad skal der blive af dig bagefter?
Hvad skulle forhindre mig i at flå dig i småstykker?
Det er vist den rigtige station.
Kom.
Du må godt sidde på min skulder.
Kom indenfor.
Med forlov.
- Jamen, så kom dog ind. - Kom så.
Det var godt, I alle sammen kom.
Sæt jer ned. Så laver jeg lidt te.
Jeg er kommet for at aflevere det, som Haku stjal fra Dem.
Ved du, hvad det her er?
Nej, men jeg ved, det er værdifuldt. Jeg vil undskylde på Hakus vegne.
Undskyld.
Havde du det godt, mens du havde seglet på dig?
Hvad er nu det? Magien er forsvundet.
Det er jeg ked af. Jeg trampede på det væsen, der sad på seglet.
Trampede du på det?
Min søster listede det ind i dragen, så hun kunne kontrollere sin lærling.
Trampede på den ...
Sæt dig ned. Du er Ansigtsløs, ikke? Sæt dig bare.
Vil De ikke nok forvandle dem igen?
Fortryllelsen er for længst hævet. I kan da selv forvandle jer igen.
Vi er to alen af et stykke, men vi bryder os ikke om hinanden.
Du har set, hvor dårlig smag hun har.
Tvillinge-troldkvinder vil med garanti skabe problemer.
Jeg ville gerne hjælpe dig, min ven, men lovene her tillader det ikke.
Du er nødt til selv at tage dig af dine forældre og din dragekæreste.
Kan du ikke give mig et praj?
- Jeg føler, jeg har kendt Haku længe. - Det kan nemt forklares.
Intet bliver nogensinde glemt, selv om du ikke kan huske det.
Klokken er allerede mange. Har I ikke lyst til at overnatte her?
Fortsæt.
Det er glimrende. I er en stor hjælp.
Det duer ikke med magi.
Stik den igennem der og så en gang til.
Jeg er nødt til at tage hjem.
Haku risikerer at dø, mens jeg sidder her.
Måske spiser de min mor og far.
Bare vent lidt længere. Så er den klar.
Brug den til at sætte dit hår op med.
Hvor er det fint.
Det vil beskytte dig. Det er lavet af den tråd, de spandt.
Mange tak.
Sikke en timing. Vi har fået en gæst mere.
Luk ham ind.
Haku!
Gudskelov. Er du ikke såret?
Gudskelov.
Godt timet.
Se, Haku er i live.
Haku, jeg bebrejder dig ikke længere for det, du gjorde.
Bare sørg for at beskytte pigen.
Så er det på tide at tage hjem. Kom snart igen.
Du kan blive her og være min hjælper.
Bedste! Tusind tak. Jeg går nu.
Du skal nok klare skærene.
Mit sande navn er Chihiro.
Chihiro. Det var et fint navn. Pas godt på det.
Stik så af med dig.
Tusind tak. Farvel.
Haku, jeg kan ikke selv huske det, men min mor har fortalt mig det.
Da jeg var lille, faldt jeg ned i en flod.
Hun sagde, den var blevet drænet og dækket til.
Men nu kom jeg pludselig i tanker om noget.
Flodens navn var ...
Det var Kohakufloden.
Dit sande navn er Kohaku.
Tak, Chihiro. Mit sande navn er Nigihayami Kohaku Nushi.
- Nigihayami? - Nigihayami Kohaku Nushi.
Det lyder som navnet på en gud.
Jeg kan godt huske, at du faldt i. Du havde tabt din sko.
Ja, du bar mig ind på lavt vand. Jeg er så lykkelig.
De er vendt tilbage!
Du har vel fået mit barn med hjem, ikke?
Er du okay? Hvor må du have haft det skrækkeligt.
Du kan jo selv stå op.
Yubaba, du lovede at sende Chihiros familie hjem.
Ikke så hurtigt. Der er visse regler i denne verden.
- Klap i! - Baba, din gnier. Hold nu mund.
Jeg har haft det så sjovt.
Men regler er regler. Ellers kan jeg ikke hæve fortryllelsen.
Hvis du gør Sen ked af det, kan jeg ikke lide dig mere.
- Bedste. - Bedste?
Jeg kommer lige over til dig.
Haku har fortalt mig om reglen.
Du er i det mindste modig. Her er din kontrakt. Denne vej.
- Det tager kun et øjeblik, skat. - Bare rolig.
Se, om du kan gætte, hvilke der er dine forældre.
Du får kun et gæt. Hvis du gætter rigtigt, er I fri.
Det kan jeg ikke. De er her ikke.
Er de her ikke? Er det dit svar?
Ja.
Tillykke!
- Tak, alle sammen. - Du vinder. Forsvind så med dig.
Tak for alt. Farvel.
- Tak. - På gensyn.
- Hvor er mor og far? - De gik i forvejen.
- Vandet er væk. - Jeg kan ikke gå længere.
Gå tilbage den vej, I kom, Chihiro. Men du må ikke se dig tilbage.
- Hvad med dig, Haku? - Jeg stopper som troldmandslærling.
Nu har jeg jo fået mit navn tilbage. Så kan jeg også vende hjem.
- Kan vi ses igen? - Helt sikkert.
Gå nu, og se dig ikke tilbage.
Chihiro? Hvor har du været? Skynd dig.
Mor! Far!
- Du må da ikke bare løbe din vej. - Så kører vi.
- Mor, har du det godt? - Flyttebilen er sikkert kommet.
Skynd dig nu, Chihiro.
- Pas på, hvor I træder. - Jeg falder, når du går så tæt på.
Enden af tunnelen. Hov ...
Hvad er det?
Se nu der.
Den er også helt støvet indeni.
Er det drengestreger?
Jeg sagde jo, du ikke skulle stoppe her.
Så er der fri bane.
- Vi kører nu, Chihiro. - Skynd dig nu lidt.
Martin Mathiasen & Ethan Weisgard Scandinavian Text Service